Exemplar nr. 1

**ORDIN nr. \_\_\_\_\_\_\_\_\_\_\_**

**privind modificarea art. II din Ordinul ministrului justiției nr. 476/C/2021  
pentru modificarea și completarea Ordinului ministrului justiției nr. 482/C/2020 privind stabilirea condițiilor de acordare în beneficiul polițiștilor de penitenciare a compensației lunare a chiriei, precum și a compensației lunare a chiriei pentru plata ratei sau a unei fracțiuni din rata aferentă unui credit ipotecar/imobiliar destinat achiziționării unei locuințe sau unui contract de vânzare-cumpărare cu plata în rate a locuinței**

**Ministrul Justiției,**

Luând în considerare Sentința civilă nr. 138/15.12.2023, pronunțată de Curtea de Apel Bacău în Dosarul nr. 3460/110/2022, rămasă definitivă prin Decizia Înaltei Curți de Casație și Justiției nr. 256/23.01.2025, prin care instanța a admis în parte acțiunea formulată de reclamantul Roșu Ovidiu şi a anulat în parte art. II alin. (2) teza finală din Ordinul ministrului justiţiei nr. 476/C/2021 pentru modificarea și completarea Ordinului ministrului justiției nr. 482/C/2020 privind stabilirea condițiilor de acordare în beneficiul polițiștilor de penitenciare a compensației lunare a chiriei, precum și a compensației lunare a chiriei pentru plata ratei sau a unei fracțiuni din rata aferentă unui credit ipotecar/imobiliar destinat achiziționării unei locuințe sau unui contract de vânzare- cumpărare cu plata în rate a locuinței,  în ceea ce priveşte obligaţia emiterii actelor administrative de alocare sau, după caz, de realocare la plată începând cu data depunerii cererii iniţiale,

Având în vedere prevederile art. 111 alin. (13) din Legea nr. 145/2019 privind statutul polițiștilor de penitenciare, cu modificările și completările ulterioare,

În temeiul art. 13 din Hotărârea Guvernului nr. 592/2024 privind organizarea și funcționarea Ministerului Justiției,

**Emite următorul**

**ORDIN**

**Art. 1** – La articolul II din Ordinul ministrului justiției nr. 476/C/2021 pentru modificarea și completarea Ordinului ministrului justiției nr. 482/C/2020 privind stabilirea condițiilor de acordare în beneficiul polițiștilor de penitenciare a compensației lunare a chiriei, precum și a compensației lunare a chiriei pentru plata ratei sau a unei fracțiuni din rata aferentă unui credit ipotecar/imobiliar destinat achiziționării unei locuințe sau unui contract de vânzare-cumpărare cu plata în rate a Locuinței, publicat în Monitorul Oficial al României, Partea I, nr. 141 din 11 februarie 2021, alineatul (2) se modifică şi va avea următorul cuprins:

“Art. II

(2) Unitatea angajatoare reanalizează situația persoanelor prevăzute la alin. (1) în raport cu noile documente, în termen de 30 de zile calendaristice de la data depunerii acestora, și, în cazul în care sunt îndeplinite toate condițiile prevăzute de lege și de Ordinul ministrului justiției nr. 482/C/2020, cu modificările și completările aduse prin prezentul ordin, emite actele administrative de alocare sau, după caz, de realocare la plată.”

**Art. 2** - Prezentul ordin se publică în Monitorul Oficial al României, Partea I.

BucureştiNr. \_\_\_\_\_\_\_ /\_\_\_ /\_\_\_\_.\_\_\_\_.2025

Prezentul ordin a fost întocmit în \_\_\_\_\_ exemplare

**Radu MARINESCU**

**MINISTRUL JUSTIŢIEI**